**Forretningsmål:**

Prosjektet gjennomføres fordi vi ser et behov i markedet etter en nettside/app som kan hjelpe hundeeiere med sosialisering av sine hunder. Målet er å skape en sosial plattform for hunder og hundeeiere. Det gjør vi da ved å koble hunder og hundeeiere opp mot hverandre for å få sosialisering, trening og oppdrett. Hundeiere skal ha lettere tilgang til å sosialisere og trene hunden sin. Vi håper da at flere hundeeier tilegner seg mer kunnskap om hund og eierskap. Oppdrett er en mer seriøs side av nettsiden/appen. En må da være medlem av Norsk Kennelklubb, og må også gjennom flere sikkerhetslag som f.eks. bank id.

**Prosjektleveranser:**

En nettside som kan nås på pc, nettbrett, og mobile enheter. Nettsiden skal være brukervennlig, ha en egen logo, og bilder/videoer som viser eksempler på hvordan en bruker siden og resultat av å bruke siden. 4-6 forskjellige type sider/faner på selve nettsiden. Det skal være mulighet for å lage bruker slik at en kan bruke plattformen, men samtidig kan de som ikke lager en bruker se veldig mye av siden og få den informasjon de trenger. På høyeste nivå må en bruker registrere seg med bank id bundet opp til Norsk Kennelklubb. Siden skal ha en type booking/avtale tjeneste som binder brukere sammen, denne tjenesten skal ha en integrert betalingsløsning. Vi skal ha en database slik at vi har struktur og kontroll på alle brukerne.

**Prosjektets ekskludering**:

Vi kommer ikke til å oppdatere nettsiden etter vi er ferdig med dette prosjektet. Da dette er et prosjekt på et universitet med kort tid så kommer vi ikke til å implementere GDPR krav eller analyser av kundeforhold/statistikk. Våre ekskluderinger kan også komme i backend som f.eks. databasen.

**Prosjektets begrensninger:**

Tid kan bli en begrensning fordi vi er studenter og har samtidig flere fag vi også må prioritere. Tekniske begrensninger kan også være et hinder for oss hvis vi velger systemer/løsninger vi kan minimalt om.

**Prosjektets antakelser:**

Vi satser på å ha en prototype ved prosjektets slutt. Hvor stor den prototypen blir er vi usikre på. Vi kommer til å bruke en del tid på teori, og diskusjoner om hva slags verktøy vi skal bruke for nettsiden. Vi må også diskutere hva slags roller hvert enkelt medlem av gruppen skal ha.