**Prosjektmål:**

Målet vårt er å skape et diskusjonsforum for hundeeiere. Vi håper at det skal være enklere for hundeeiere å tilegne seg kunnskap og erfaring fra andre hundeeiere. Det skal også være lettere for hundeeiere å møte hverandre for f.eks. valpemøter.

**Prosjektleveranser:**

En nettside som kan nås på en nettleser på en pc.

Nettsiden skal være brukervennlig, og følge gestalt lovene. Forumet skal bestå av 5-7 forskjellige kategorier. En side skal handle om hvordan du bruker siden. Det skal være mulighet for å lage en bruker, men samtidig kan de som ikke registrerer seg se på forumet.

Nettsiden skal bestå av HTML, CSS og JavaScript.

Nettsiden skal også ha en database.

**Prosjektets ekskludering**:

Vi kommer ikke til å oppdatere nettsiden etter vi er ferdig med dette prosjektet. Da dette er et prosjekt på et universitet med kort tid så kommer vi ikke til å implementere GDPR krav eller analyser av kundeforhold/statistikk.

**Prosjektets begrensninger:**

Tid kan bli en begrensning fordi vi er studenter og har samtidig flere fag vi også må prioritere. Noen medlemmer jobber deltid ved siden av studier og det kan gjøre det vanskelige å holde interne frister. Frister kan også kollidere med andre frister i andre fag. Vi har også lite backend-kunnskap som kan påvirke sluttproduktet vårt. Dette gjør at vi må prøve å tilegne oss ny og nødvendig kunnskap for dette prosjektet.

**Prosjektets antakelser:**

Vi satser på å ha en prototype ved prosjektets slutt. Hvor stor den prototypen blir er vi usikre på. Vi kommer til å bruke en del tid på teori, og diskusjoner om hva slags verktøy vi skal bruke for nettsiden. Vi må også diskutere hva slags roller hvert enkelt medlem av gruppen skal ha.